8. függelék az 1/2013. (II. 20.) önkormányzati rendelethez
A BIZOTTSÁGOK ÜGYRENDJEI

A VESZPRÉM MEGYEI ÖNKORMÁNYZAT KÖZGYŰLÉSE
ÜGYRENDI BIZOTTSÁGÁNAK
ÜGYRENDJE

A Veszprém Megyei Önkormányzat Ügyrendi Bizottsága (a továbbiakban: bizottság) a Veszprém Megyei Önkormányzat Szervezeti és Működési Szabályzatáról szóló 1/2013. (II. 20.) önkormányzati rendelet (a továbbiakban: SZMSZ). 29. § (6) bekezdésében foglalt felhatalmazás alapján – a bizottság munkájának hatékonyabbá és szervezettebbé tétele érdekében – működésének és eljárásának legfontosabb szabályait a következők szerint állapítja meg:

I. A BIZOTTSÁG FELADATAI, ÖSSZETÉTELE:

1. §
A bizottság hivatalos megnevezése és címe: Veszprém Megyei Önkormányzat Közgyűlése Ügyrendi Bizottsága, 8200 Veszprém, Megyeház tér 1.

2. § 
A bizottság feladatköre:

· A megyei önkormányzat közgyűlése és bizottságai ügyrendi jellegű, valamint a megyei képviselők és a megye települési érdekképviseleti ügyeinek irányítása, az ezzel kapcsolatos közgyűlési döntések előkészítése és véleményezése, valamint az ilyen témában hozott döntések végrehajtásának megszervezése és ellenőrzése,

· előterjesztést tesz a megyei közgyűlés elnöke, alelnöke illetményének, illetve a tiszteletdíjának a meghatározására,

· a közgyűlés szervezeti és működési szabályzata 29.§ (7) bekezdése alapján a közgyűlés hatáskörébe tartozó kinevezések tárgyalása előtt minden esetben a bizottság véleményét ki kell kérni,

· a Veszprém Megye Érdemrendje kitüntetés valamint a Veszprém Megye Tiszteletbeli Polgára cím adományozására vonatkozó javaslatról a bizottság minősített szavazattöbbséggel dönt,

· kivizsgálja az önkormányzati képviselő összeférhetetlenségének megállapítására irányuló kezdeményezést,

· nyilvántartja és ellenőrzi az önkormányzati képviselő és a vele közös háztartásban élő házas- vagy élettársa, valamint gyermeke vagyonnyilatkozatát.  

A bizottság részletes feladat és hatáskörét az SZMSZ 4. melléklete tartalmazza.
3. §
A közgyűlés – elsősorban éves munkatervében – meghatározza azokat az előterjesztéseket, amelyeket a bizottság nyújt be, továbbá amelyek csak a bizottság állásfoglalásával nyújthatók be a közgyűlésnek.

4. §
A bizottság meghallgathatja a megyei önkormányzati hivatal (a továbbiakban: hivatal) bármelyik munkatársát, tőle az ügyben információt, véleményt kérhet, amelyet a munkatárs köteles megadni.

II. A BIZOTTSÁG MŰKÖDÉSE

5. §
A bizottság feladat- és hatáskörét ülésein gyakorolja. A bizottság ülését a bizottság elnöke az ülést megelőzően legalább 3 munkanappal hívja össze a napirend pontos megjelölésével. Rendkívüli ülés összehívása esetén a bizottság elnöke rövid úton értesíti a tagokat az ülés helyéről, idejéről, napirendjéről. A bizottsági ülés meghívóját a megyei önkormányzat honlapján is közzé kell tenni (www.veszpremmegye.hu). 

6. §
A bizottság szükség szerint tartja üléseit. A bizottságot össze kell hívni minden olyan közgyűlés előtt, ahol a közgyűlés a bizottság feladatkörét érintő napirendet tárgyal. Ilyen esetben a bizottság a napirendet megvitatja és véleményezi.

7. §
A bizottságot a közgyűlés elnöke (a továbbiakban: elnök), alelnöke, valamint a bizottsági tagok egyharmadának napirendi javaslatot tartalmazó indítványára az indítvány kézhezvételétől számított 15 napon belül össze kell hívni.

8. §
A bizottság ülései általában nyilvánosak. A bizottság zárt ülést az SZMSZ 14. § (2) bekezdésében foglaltak szerint tart(hat). A bizottsági ülés összehívásáról a közgyűlés elnökét, alelnökét, a megyei közgyűlés tagjait és a megyei jegyzőt értesíteni kell. 

9. §
A bizottság határozatképes, ha ülésén a tagok több mint fele jelen van. Határozatképtelenség esetén a bizottság ülését 7 napon belüli időpontra újból össze kell hívni. Amennyiben a bizottság újbóli összehívása a közgyűlés időpontja miatt nem lehetséges, úgy a bizottság az adott ügyben állásfoglalást, véleményt nem terjeszthet a közgyűlés elé.

10. §
 (1) A bizottság ülését a bizottság elnöke vezeti, akit akadályoztatása esetén a bizottság alelnöke, mindkettőjük távollétében a bizottság legidősebb tagja, mint korelnök helyettesít.

(2) A bizottság elnöke képviseli a bizottságot, feladatai az ülés levezetésével kapcsolatban különösen:

· megnyitja és berekeszti az ülést, megállapítja és figyelemmel kíséri a határozatképességet,

· javaslatot tesz az ülés napirendjére,

· napirendi pontonként vezeti a vitát, összefoglalja az elhangzottakat, szavazásra bocsátja a határozati javaslatokat és kihirdeti az elfogadott határozatokat,

· biztosítja az ülés rendjét és zavartalan lefolyását,

· meghatározza a vitában a hozzászólások rendjét, megadja és megvonja a hozzászólás jogát.

11. §
 (1) A napirend előadója szóbeli előterjesztés esetén ismerteti az előterjesztés lényegét és a döntések tervezetének tartalmát. Írásbeli előterjesztés esetén az előadó rövid szóbeli kiegészítést tehet.

(2) Az előterjesztő meghallgatása után a bizottság elnöke megnyitja a vitát, amelyen belül a résztvevők az előterjesztőhöz kérdéseket intézhetnek, illetve elmondhatják véleményüket és javaslatot tehetnek az előterjesztés, vagy a határozati javaslat módosítására.

12. §
A bizottság határozathozatalára a közgyűlésre vonatkozó szabályokat kell alkalmazni. A szavazás eredményét a bizottság elnöke állapítja meg.

13. §
A bizottság döntéshozatalából kizárható az, akit vagy akinek a hozzátartozóját az adott ügy személyesen érinti. A személyes érintettséget az érdekelt köteles bejelenteni. A kizárásról a bizottság elnöke esetén a közgyűlés elnöke, bizottsági tag esetén a bizottság dönt.

14. §
A bizottság – ügyrendi jellegű javaslatok kivételével – érdemi döntését alakszerű határozattal hozza meg, amelyeket évente emelkedő sorrendben kell a bizottsági ülés jegyzőkönyvében feltüntetni.

15. §
A bizottság döntését (állásfoglalását) a bizottság elnöke, alelnöke, távollétükben a bizottság által kijelölt tag ismerteti a közgyűlésen, elmondva annak indokait is. A kisebbségi álláspontot a bizottság ellenszavazatot leadó tagjai közül a bizottság bármelyik tagja előterjesztheti az indokok ismertetésével.

III. EGYÉB RENDELKEZÉSEK

16. §
A bizottság üléseit általában a közgyűlés ülésének napján 815 órai kezdettel tartja. A bizottsági tag köteles a bizottság ülésein részt venni. 

17. §
(1) A bizottság munkáját a hivatal kijelölt munkatársa, mint bizottsági titkár, folyamatosan segíti. A bizottsági titkár feladata különösen:

· közreműködik az ülések összehívásában,

· biztosítja az előterjesztések bizottsági tagokhoz történő időbeni eljuttatását,

· segíti az elnököt az ülések levezetésében,

· elkészíti az ülés jegyzőkönyvét,

· nyilvántartja a bizottsági döntéseket,

· segítséget nyújt a döntések végrehajtása ellenőrzésének megszervezésében.

(2) A bizottsági titkári feladatokat a hivatal ügyrendjében foglaltak szerint az Önkormányzati Iroda e feladatra kijelölt munkatársa látja el.

Veszprém, 2016. február 11.
Tábori Ferenc s.k.
a bizottság elnöke
A VESZPRÉM MEGYEI ÖNKORMÁNYZAT KÖZGYŰLÉSE

PÉNZÜGYI ÉS ELLENŐRZÉSI BIZOTTSÁGÁNAK 

ÜGYRENDJE

A Veszprém Megyei Önkormányzat Pénzügyi és Ellenőrzési Bizottsága (a továbbiakban: bizottság) a Veszprém Megyei Önkormányzat Szervezeti és Működési Szabályzatáról szóló 1/2013. (II. 20.) önkormányzati rendelet (a továbbiakban: SZMSZ) 29.§ (6) bekezdésében foglalt felhatalmazás alapján - a bizottság munkájának hatékonyabbá és szervezettebbé tétele érdekében - működésének és eljárásának legfontosabb szabályait a következők szerint állapítja meg: 

I. A BIZOTTSÁG FELADATAI, ÖSSZETÉTELE

1. §
A bizottság hivatalos megnevezése és címe: 

Veszprém Megyei Önkormányzat Pénzügyi és Ellenőrzési Bizottsága

8200 Veszprém, Megyeház tér 1. 

2. §
A bizottság általános feladatköre: 

· Előkészíti a megyei önkormányzat költségvetési tervezési, végrehajtási és pénzügyi ellenőrzéssel kapcsolatos döntéseit, a döntések végrehajtását szervezi, ellenőrzi. 

· Véleményezi az éves költségvetési javaslatot és a végrehajtásáról szóló fél éves, éves beszámoló tervezeteit.

· Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat.

· Gyakorolja a közgyűlés által a bizottságra átruházott hatásköröket, ellátja a közgyűlés által átruházott feladatokat, dönt a közgyűlés által átruházott kérdésekben, és ezekről közgyűlés legközelebbi ülésén számot ad a testületnek.

A bizottság részletes feladat- és hatáskörét az SZMSZ 4. melléklete tartalmazza.

3. §
(1) A közgyűlés - elsősorban éves munkatervében - meghatározza azokat az előterjesztéseket, amelyeket a bizottság nyújt be, továbbá amelyek csak a bizottság állásfoglalásával nyújthatók be a közgyűlésnek.

(2) A költségvetési koncepció tervezetének egészéről véleményt nyilvánít. A költségvetési rendelet-tervezetnek a közgyűlés elé történő benyújtásával egyidejűleg csatolni kell a bizottság írásos véleményét.

4. §
A bizottság a megyei közgyűlés által választott képviselőkből áll.

5. §
A bizottság meghallgathatja a megyei önkormányzati hivatal (a továbbiakban: hivatal) bármelyik munkatársát, tőle az ügyben információt, véleményt kérhet, amelyet a dolgozó köteles megadni. 

II. A BIZOTTSÁG MŰKÖDÉSE 

6. §
A bizottság feladat- és hatáskörét ülésein gyakorolja. A bizottság ülését a bizottság elnöke - az ülést megelőzően legalább 3 munkanappal - hívja össze a napirend pontos megjelölésével. Rendkívüli ülés összehívása esetén a bizottság elnöke rövid úton értesíti a tagokat az ülés helyéről, idejéről és napirendjéről. A bizottsági ülés meghívóját a megyei önkormányzat honlapján is közzé kell tenni (www.veszpremmegye.hu ).

7. §
A bizottság szükség szerint tartja üléseit. A bizottságot össze kell hívni minden olyan közgyűlés előtt, ahol a képviselőtestület a bizottság feladatkörét érintő napirendet tárgyal. Ilyen esetben a bizottság a napirendet megvitatja és véleményezi. 

8. §
A bizottságot a közgyűlés elnöke (a továbbiakban: elnök), alelnöke, valamint a bizottsági tagok egyharmadának napirendi javaslatot tartalmazó indítványára az indítvány kézhezvételétől számított 15 napon belül össze kell hívni. 

9. §
A bizottság ülései általában nyilvánosak. A bizottság zárt ülést az SZMSZ 14. § (2) bekezdésében foglaltak szerint tart(hat). A bizottsági ülés összehívásáról a közgyűlés elnökét, alelnökét, a megyei közgyűlés tagjait és a megyei jegyzőt értesíteni kell.

10. §
A bizottság határozatképes, ha ülésén a tagok több mint fele jelen van. Határozatképtelenség esetén a bizottság ülését 7 napon belül újból össze kell hívni. Amennyiben ez a közgyűlés időpontja miatt nem lehetséges, úgy a bizottság az adott ügyben állásfoglalást, véleményt nem terjeszthet a képviselőtestület elé. 

11. § (1) A bizottság ülését a bizottság elnöke vezeti, akit akadályoztatása esetén a bizottság alelnöke, mindkettőjük távollétében a bizottság legidősebb tagja, mint korelnök helyettesíti.

(2) A bizottság elnöke képviseli a bizottságot, feladatai az ülés levezetésével kapcsolatban különösen: 

· megnyitja és berekeszti az ülését, megállapítja és figyelemmel kíséri a határozatképességet,

· javaslatot tesz az ülés napirendjére, 

· napirendi pontonként vezeti a vitát, összefoglalja az elhangzottakat és szavazásra bocsátja a határozati javaslatokat és kihirdeti az elfogadott határozatokat, 

· biztosítja az ülés rendjét és zavartalan lefolyását, 

· meghatározza a vitában a hozzászólások rendjét, megadja és megvonja a hozzászólás jogát.

12. § (1) A napirend előadója szóbeli előterjesztés esetén ismerteti az előterjesztés lényegét és a döntések tervezetének tartalmát. Írásbeli előterjesztés esetén az előadó rövid szóbeli kiegészítést tehet. 

(2) Az előterjesztő meghallgatása után a bizottság elnöke megnyitja a vitát, amelyen belül a résztvevők az előterjesztőhöz kérdéseket intézhetnek, illetve elmondhatják véleményüket és javaslatot tehetnek az előterjesztés, vagy a határozati javaslat módosítására. 

13. §
A bizottság határozathozatalára a közgyűlésre vonatkozó szabályokat kell alkalmazni. A szavazás eredményét a bizottság elnöke állapítja meg.

14. §
A bizottság döntéshozatalából kizárható az, akit vagy akinek a hozzátartozóját az adott ügy személyesen érinti. A személyes érintettséget az érdekelt köteles bejelenteni. A kizárásról a bizottság elnöke esetén a közgyűlés elnöke, bizottsági tag esetén a bizottság dönt.

15. §
A bizottság - az ügyrendi jellegű javaslatok kivételével - érdemi döntését alakszerű határozattal hozza meg, amelyeket évente emelkedő sorrendben kell a bizottsági ülés jegyzőkönyvében feltüntetni. 

16. §
A bizottság döntését (állásfoglalását), annak indokait a bizottság elnöke, vagy a bizottság által kijelölt tag ismertetheti a közgyűlésen. A kisebbségi álláspontot a bizottság ellenszavazatot leadó tagjai közül a bizottság kijelölt tagja előterjesztheti az indokok ismertetésével.”

III. EGYÉB RENDELKEZÉSEK 

17. §
A bizottság üléseit általában a közgyűlés ülését megelőző napon 11 órai kezdettel tartja. A bizottsági tag köteles a bizottság ülésein részt venni. 

18. § (1) A bizottság munkáját a hivatal kijelölt munkatársa, mint bizottsági titkár folyamatosan segíti. A bizottsági titkár feladata különösen: 

· közreműködik az ülések összehívásában, 

· biztosítja az előterjesztések bizottsági tagokhoz történő időbeni eljuttatását, 

· segíti az elnököt az ülések levezetésében, 

· elkészíti az ülés jegyzőkönyvét, 

· nyilvántartja a bizottsági döntéseket, 

· segítséget nyújt a döntések végrehajtása ellenőrzésének megszervezésében.

(2) A bizottsági titkári feladatokat a hivatal ügyrendjében foglaltak szerint az Önkormányzati Iroda e feladatra kijelölt munkatársa látja el.

Veszprém, 2016. február 10.
Dobó Zoltán s.k.
a bizottság elnöke
A VESZPRÉM MEGYEI ÖNKORMÁNYZAT KÖZGYŰLÉSE

TERÜLETFEJLESZTÉSI, TERÜLETRENDEZÉSI ÉS GAZDASÁGI BIZOTTSÁGÁNAK ÜGYRENDJE

A Megyei Önkormányzat Közgyűlése Területfejlesztési, Területrendezési és Gazdasági Bizottsága (a továbbiakban: bizottság) a Veszprém Megyei Önkormányzat Szervezeti és Működési Szabályzatáról szóló 1/2013. (II. 20.) önkormányzati rendelet (a továbbiakban: SZMSZ) 29.§ (6) bekezdésében foglalt felhatalmazás alapján – a bizottság munkájának hatékonyabbá és szervezettebbé tétele érdekében – működésének és eljárásának legfontosabb szabályait a következők szerint állapítja meg:

I. A BIZOTTSÁG FELADATAI, ÖSSZETÉTELE
1.§
A bizottság hivatalos megnevezése és címe: 

Veszprém Megyei Önkormányzat Közgyűlése Területfejlesztési, Területrendezési és Gazdasági Bizottsága 

8200 Veszprém, Megyeház tér 1.

2.§
A bizottság általános feladatköre: 

-
Javaslatot tesz a megyei önkormányzat vagyongazdálkodási ügyeivel kapcsolatos közgyűlési döntésekre, ezeket előkészíti és véleményezi, valamint az ilyen témájú meghozott döntések végrehajtását megszervezi és ellenőrzi.

-
Ellátja a megyei önkormányzat közbeszerzéssel kapcsolatos feladatait a rendelet és a közbeszerzési szabályzat alapján. A közbeszerzési ügyekre az e feladattal megbízott iroda tesz javaslatot és terjeszti őket a bizottság ülése elé.

-
Segíti a megyei önkormányzat területfejlesztési, vidékfejlesztési, területrendezési, környezetvédelmi és infrastrukturális feladatainak ellátását, koordinálja egyes térségi feladatok feltárását és megvalósítását, előkészíti és véleményezi, az ezekkel kapcsolatos közgyűlési döntéseket, valamint az ilyen témában hozott döntések végrehajtását megszervezi és ellenőrzi.

-
Gyakorolja a közgyűlés által a bizottságra átruházott hatásköröket, ellátja a közgyűlés által átruházott feladatokat, dönt e körben, és ezekről közgyűlés legközelebbi ülésén számot ad a testületnek.
A bizottság részletes feladat és hatáskörét az SZMSZ 4. melléklete tartalmazza.
3.§
A közgyűlés – elsősorban éves munkatervében – meghatározza azokat az előterjesztéseket, amelyeket a bizottság nyújt be, továbbá amelyek csak a bizottság állásfoglalásával nyújthatók be a közgyűlésnek.

4.§
A bizottság meghallgathatja a megyei önkormányzati hivatal (a továbbiakban: hivatal) bármely munkatársát, tőle az ügyben információt, véleményt kérhet, amelyet a munkatárs köteles megadni. 

II. A BIZOTTSÁG MŰKÖDÉSE
5.§
A bizottság feladat- és hatáskörét ülésein gyakorolja. A bizottság ülését a bizottság elnöke az ülést megelőzően legalább 3 munkanappal hívja össze a napirend pontos megjelölésével. Rendkívüli ülés összehívása esetén a bizottság elnöke rövid úton értesíti a tagokat az ülés helyéről, idejéről és napirendjéről. A bizottsági ülés meghívóját a megyei önkormányzat honlapján is közzé kell tenni (www.veszpremmegye.hu ).

6.§
A bizottság szükség szerint tartja üléseit. A bizottságot össze kell hívni minden olyan közgyűlés előtt, ahol a közgyűlés a bizottság feladatkörét érintő napirendet tárgyal. Ilyen esetben a bizottság a napirendet megvitatja és véleményezi.

7.§
A bizottságot a közgyűlés elnöke (továbbiakban: elnök), alelnöke, valamint a bizottsági tagok egyharmadának napirendi javaslatot tartalmazó indítványára, az indítvány kézhezvételétől számított 15 napon belül össze kell hívni.

8. §
A bizottság ülései általában nyilvánosak. A bizottság zárt ülést az SZMSZ 14. § (2) bekezdésében foglaltak szerint tart(hat). A bizottsági ülés összehívásáról a közgyűlés elnökét, alelnökeit, a megyei közgyűlés tagjait és a megyei jegyzőt is értesíteni kell. 

9.§
A bizottság határozatképes, ha ülésén a tagok több mint fele jelen van. Határozatképtelenség esetén a bizottság ülését 7 napon belül újból össze kell hívni. Amennyiben az ülés összehívása a közgyűlés időpontja miatt nem lehetséges, úgy a bizottság az adott ügyben állásfoglalást, véleményt nem terjeszthet a közgyűlés elé.

10.§
(1) A bizottság ülését a bizottság elnöke vezeti, akit akadályoztatása esetén a bizottság alelnöke, mindkettőjük távollétében a bizottság legidősebb tagja, mint korelnök helyettesít.


(2)A bizottság elnöke képviseli a bizottságot, feladatai az ülés levezetésével kapcsolatban különösen:
-
megnyitja és berekeszti az ülést, megállapítja és figyelemmel kíséri a határozatképességet,

-
javaslatot tesz az ülés napirendjére,
-
napirendi pontonként vezeti a vitát, összefoglalja az elhangzottakat, szavazásra bocsátja a határozati javaslatokat és kihirdeti az elfogadott határozatokat,

-
meghatározza a vitában a hozzászólások rendjét, megadja és megvonja a hozzászólás jogát.

-
biztosítja az ülés rendjét és zavartalan lefolyását.
11.§
(1)
A napirend előadója szóbeli előterjesztés esetén ismerteti az előterjesztés lényegét és a döntések tervezetének tartalmát. Írásbeli előterjesztés esetén az előadó rövid szóbeli kiegészítést tehet.


(2)
Az előterjesztő meghallgatása után a bizottság elnöke megnyitja a vitát, amelyen belül a résztvevők az előterjesztőhöz kérdéseket intézhetnek, illetve elmondhatják véleményüket és javaslatot tehetnek az előterjesztés, vagy a határozati javaslat módosítására.

12.§
A bizottság határozathozatalára a közgyűlésre vonatkozó szabályokat kell alkalmazni. A szavazás eredményét a bizottság elnöke állapítja meg.

13.§
A bizottság döntéshozatalából kizárható az, akit vagy akinek a hozzátartozóját az adott ügy személyesen érinti. A személyes érintettséget az érdekelt köteles bejelenteni. A kizárásról a bizottság elnöke esetén a közgyűlés elnöke, bizottsági tag esetén a bizottság dönt.
14.§
A bizottság – az ügyrendi jellegű javaslatok kivételével – érdemi döntését alakszerű határozottal hozza meg, amelyeket évente emelkedő sorrendben kell a bizottsági ülés jegyzőkönyvében feltüntetni.

15.§
A bizottság döntését (állásfoglalását) a bizottság elnöke, távollétében a bizottság alelnöke, távollétükben a bizottság tagja ismerteti a közgyűlésen, elmondva annak indokait is. A kisebbségi álláspontot a bizottság ellenszavazatot leadó kijelölt tagja előterjesztheti az indokok ismertetésével.

III. EGYÉB RENDELKEZÉSEK
16.§
A bizottság üléseit általában a közgyűlés napját megelőző hétfői napokon 9 órai kezdettel tartja. A bizottsági tag köteles a bizottság ülésein részt venni. 

17.§ (1)
A bizottság munkáját a hivatal kijelölt munkatársa, mint bizottsági titkár folyamatosan segíti. A bizottsági titkár feladata különösen:

-
közreműködni az ülések összehívásában,
-
biztosítani az előterjesztések bizottsági tagokhoz történő időbeni eljuttatását,
-
segíteni az elnököt az ülések levezetésében,
-
elkészíteni az ülés jegyzőkönyvét,
-
nyilvántartani a bizottsági döntéseket,
-
segítséget nyújtani a döntések végrehajtása ellenőrzésének megszervezésében.
(2)
A bizottsági titkári feladatokat a hivatal ügyrendjében foglaltak szerint a Főépítészi, Területfejlesztési, Területrendezési és Vagyongazdálkodási Iroda e feladatra kijelölt munkatársa látja el.

Veszprém, 2016. február 10.
Dr. Áldozó Tamás s.k.
a bizottság elnöke

